# புளூடூத்

## வரலாறு

பின்னர் புளூடூத் என்று பெயரிடப்பட்ட குறுநெடுக்க வானொலித் தொழில்நுட்பத்தின் வளர்ச்சி 1989 ஆம் ஆண்டில் சுவீடனின் இலண்டு நகரில் உள்ள எரிக்சன் நகர்பேசிக் குழுமத்தில் நீல்சு இரைடுபெக் குழும தொழில்ந்ய்ப அலுவலரால் தொடங்கப்பட்டது. எரிக்சன் நகர்பேசிக் குழுமத்தின் நோக்கம் , 1989 ஜூன் 12 அன்று வெளியிடப்பட்ட ஜோகன் உல்மன் படிமம் SE 8902098 – 6, 1992, ஜூலை 24 அன்று வெளியிடப்பட்ட படிமம் SE 9202239 ஆகிய இரண்டு கண்டுபிடிப்புகளின்படி கம்பியில்லாத் தலையணிகஐ உருவாக்குவதாகும். டச்சு நாட்டைச் சேர்ந்த ஜாப் கார்ட்சன், சுவென் மேட்டிசன் ஆகிய இருவரோடு , அவற்றை மேம்படுத்தும் பணியை டார்ட் விங்கிரனுக்கு நீல்சு இரைடுபெக் வழங்கினார். . டோர்ட் விங்கிரனும் ஜாப் கார்ட்செனும் இலண்ட் நகரில் எரிக்சனில் பணிபுரிந்து வந்தனர். . முதன்மை வடிவமைப்பும் மேம்பாடும் 1994 ஆம் ஆண்டில் தொடங்கியது. 1997 ஆம் ஆண்டளவில் குழுமம் ஒரு பயனுள்ள தீர்வைக் கண்டிருந்தது. . 1997 முதல் ஆர்ஜான் ஜோகன்சன் திட்டத் தலைவராக ஆகித் தொழில்நுட்பத்தையும் தரப்படுத்தலையும் முன்னெடுத்துச் சென்றார். .  
1997 ஆம் ஆண்டில் , ஐபிஎம் திங்க்பேடு குழுமத்தின் ஆய்வு, உருவாக்கத் தலைவரான அடாலியோ சாஞ்சேழ் , ஒரு நகர்பேசியைத் திங்க்பேடு நோட்புக்கில் ஒருங்கிணைப்பது குறித்து நீல்சு இரைடுபெக்கை அணுகினார். ஐபிஎம் திங்க்பேடு நகர்பேசியை உருவாக்கும் முன்மொழிவை ஆய்வு செய்ய, எரிக்சன், ஐபிஎம் நிறுவனங்களைச் சேர்ந்த இரண்டு பொறியாளர்கள் அமர்த்தப்பட்டனர். இருவரும் இம்முன்மொழிவை ஆய்வு செய்தனர். எரிக்சன், ஐபிஎம் செல்பேசி தொழில்நுட்பத்தின் அப்போதைய மின் நுகர்வு, ஒரு நோட்புக் வழி ஒருங்கிணைப்பை ஏற்க முடியாத அளவுக்கு அதிகமாக இருந்தது. இன்னும் அதன் மின்கல அடுக்கின் ஆயுளை இயல்புநிலையில் தக்கவைக்க முடியாமல் போனது. அதற்குப் பதிலாக , இரு நிறுவனங்களும் எரிக்சனின் குறும்பிணைப்புத் தொழில்நுட்பத்தைத் திங்க்பேடு நோட்புக்கிலும், எரிக்சன் தொலைபேசியிலும் ஒருங்கிணைக்க ஒப்புக்கொண்டன.  
1998, மே மாதத்தில் புளூடூத் SIG சாதனம் வெளிட்டபோது, எரிக்சன், இன்டெல், நோக்கியா, தோழ்சிபா, ஐபிஎம் ஆகிய ஐந்து குழுமங்கள், எரிக்சனும் ஐபிஎம்மும் நிறுவுகை முதன்மை முகமைகளாக அமைய, இணைந்தன.  
முதல் புளூடூத் கருவி 1999 இல் வெளியிடப்பட்டது. இது காம்டெக்சில் " சிறந்த நிகழ்ச்சி தொழில்நுட்ப விருது " பெற்ற, கைத்தொடாத, தலையணிச் செல்பேசி ஆனது. காம்டெக்சின் முதல் புளூடூத் செல்பேசி எரிக்சன் T36 வடிவம் ஆகும் , ஆனால் திருத்தப்பட்ட எரிக்சன் T39 படிமந்தான் உண்மையில் 2001 இல் அச்செல்பேசிகளை அலமாரிகளில் திரளச் செய்தது. டி39 வகைக்கு இணையாக ஐபிஎம் 2001 அக்டோபரில் ஐபிஎம் திங்க்பேட் ஏ30 படிமத்தை அறிமுகப்படுத்தியது. இது ஒருங்கிணைந்த புளூடூத் கொண்ட முதல் நோட்புக் ஆகும்.  
புளூடூத்தின் தொடக்கநிலை நுகர்வோர் மின்னனியல் கருவிகளின் பயன்பாடு கலைபோர்னியாவைச் சேர்ந்த காசுட்டா மெசாவில் அமைந்த வோசி தொழில்நுட்பக் குழுமத்தில் தொடர்ந்தது. அப்போது வொசிக் குழும நிறுவன உறுப்பினர்களாக பேயான் அபினியும் தாம் டேவிடுசனும் இருந்தனர். வோசி தொழில்நுட்பக் குழுமத்தை ஐக்கிய அமெரிக்கப் பதிவுரிமம் 608507 இன்கீழ் இவனோசுதெகிமேங்கா ஊர்தி ஒலிபரப்பு அமைப்புக்கும் அலைபேசிக்கும் இடையிலான தகவல்தொடர்புக்காக உருவாக்கினார். அக்காலத்தில் சோனியும் எரிக்சனும் அலைபேசிச் சந்தையில் மிகக் குருகிய பங்களவையே பெற்றிருந்தனர். அப்போது அலைபேசிச் சந்தையின் கட்டுபாட்டாளர்களாக ஐக்கிய அமெரிக்க நோக்கியாவும் மோட்டரோலாவும் விளங்கினர். 1990 களின் இறுதியில், மோட்டரொலாவுடன் உரிம ஒப்பந்தத்துக்கு பேரம்பேசிக் கொண்டிருந்ததால், வோசி முதல் தொடக்கநிலை திறமிகு வீட்டுத் தேவை சார்ந்த இணைய இனைப்புக்கான கருவிகளின் உருவாக்கம், ஒருங்கிணைப்பு நோக்கத்தை பொதுவெளியில் அறிவிக்க முடியாமல் இருந்தது.  
ஊர்தி வலையமைப்பில் உள்ள பிற கருவிகளுக்கு கம்பி இணைப்பு இல்லாமல் தொடர்பு கொள்ள வோசி கணினிக்கு ஒரு வழி தேவைப்பட்டது. வைஃபை இன்னும் பொது சந்தையில் உடனடியாக கிடைக்காததால் அல்லது ஏற்கப்படவில்லை என்பதால் புளூடூத் வோசிக்குத்தேர்வு செய்யப்பட்டது. வோசி செல்லோ ஒருங்கிணைந்த ஊர்தி அமைப்பு வேறு சில இணையத்துடன் இணைக்கும் கருவிகளை வோசி உருவாக்கத் தொடங்கியது. அவற்றில் ஒன்று புளூடூத் மூலம் இணைக்கப்பட்ட வோசி சிம்பொனி என்ற மேசைமேர்கருவியாகும். மோட்டோரோலா வோசி உடனான பேச்சுவார்த்தைகள் வழியாக அதன் கருவிகளில் புளூடூத் ஒருங்கிணைப்பதற்கான அதன் நோக்கத்தை அறிமுகப்படுத்தி வெளியிட்டது. 2000 களின் முற்பகுதியில் வோசி மற்றும் மோட்டோரோலா இடையே ஒரு சட்டப் போர் ஏற்பட்டது. இது கருவிகளின் வெளியீட்டை காலவரையின்றி நிறுத்தியது.[1] பின்னர் மோட்டோரோலா அதை தங்கள் கருவிகளில் செயல்படுத்தியது , அந்த நேரத்தில் அதன் பெரிய சந்தைப் பங்கு காரணமாக பொதுச் சந்தையில் புளூடூத் குறிப்பிடத்தக்க அளவில் பரவத் தொடங்கியது.  
2012 ஆம் ஆண்டில் ஜாப் கார்ட்சன் ஐரோப்பியக் காப்புரிமை அலுவலகத்தால் ஐரோப்பியக் கண்டுபிடிப்பாளர் விருதுக்கு பரிந்துரைக்கப்பட்டார். இது உலகளவில் உரிமம் பெறாத (ஆனால் கட்டுப்பாடற்றதல்ல) தொழில்துறை அறிவியல், மருத்துவ (ISM 2.) அலைப்பட்டையில் புளூடூத் அலைவெண் மாறும் கதிர்நிரல் பட்டை எனப்படும் குறுநெடுக்க வானொலித் தொழில்நுட்பத்தைப் பயன்படுத்துகிறது. புளூடூத் பரப்பும் தரவைப் பொட்டணங்களாகப் பிரித்து , ஒவ்வொரு பொட்டணத்தையும் ஒதுக்கப்பட்ட 79 அலைவரிசைகளில் ஏதாவது ஒன்றில் அனுப்புகிறது. ஒவ்வொரு அலைவரிசையும் 1 மெகாஎர்ட்சு அகல அலைவரிசையைக் கொண்டுள்ளது. இது வழக்கமாக நொடிக்கு 1600 அலைகள் அளவு மாறும் தகவமைப்பு அலைவெண்ணில் பரப்பை நிகழ்த்துகிறது. . தகவமைப்பு அலைவெண் மாற்றம் புளூடூத்தின் தாழ் ஆற்றல் 2 மெகாஎர்ட்சு இடைவெளியைப் பயன்படுத்துகிறது , இது 40 அலைவரிசைகளுக்கு இடமளிக்கிறது. .  
முதலில் காசியன் அலைவெண் - பெயர்வு விசைமாற்றக் (GFSK ) குறிப்பேற்றம் மட்டுமே கிடைக்கக்கூடிய குறிப்பேற்றமாக இருந்தது. காசியன் அலைவெண் பெயர்வு விசைப்படுத்தல் புளூடூத் 2.0+EDR π/4 - DQPSK (வேறுபட்ட நாற் கட்டப் பெயர்வு விசைமாற்ற முறை) குறிப்பேற்றமும் 8 - DPSK குறிப்பேற்றமும் தற்போது அறிமுகமான நிலையில் இணக்கமான கருவிகளுக்கு இடையில் அவற்றைப் பயன்படுத்தப்படலாம். DQPSK , GFSK உடன் செயல்படும் கருவிகள் அடிப்படை பிட் வீத முறையில் செயல்படுவதாகக் கூறப்படுகிறது , அங்கு உடனடி பிட் வீதம் நொடிக்கு 1 மெகாபிட்(Mbit) வரை இயலும். நொடிக்கு 1 மெகாபிட் உள்ள மேம்படுத்தப்பட்ட தரவு வீதம் (EDR) என்ற சொல், π/4 - DPSK (EDR2′), 8 - DPSk (EDR3′) போன்ற திட்டங்களை விவரிக்கப் பயன்படுகிறது. இவை ஒவ்வொன்றும் முறையே நொடிக்கு 2 மெகாபிட் , 3 மெகாபிட்களைக் கொடுக்கின்றன. புளூடூத் வானொலித் தொழில்நுட்பத்தில் இந்தப் பிட் வீத, மேம்பட்ட தரவு வீதக் கலவையால் இது பிட் வீத/மேம்பட்ட தரவு வீத(BR / EDR) வானொலி என வகைப்படுத்தப்பட்டுள்ளது.  
2019 ஆம் ஆண்டில் ஆப்பிள் HDR என்ற நீட்டிப்பை வெளியிட்டது. இது நொடிக்கு 4 (HDR4) அல்லது 8 (HDR8) மெகாபிட் தரவு வீதங்களில் π/4 - DQPSK குறிபேற்றத்தைப் பயன்படுத்தி 4 மெகாஎர்ட்சு(MHz) அலைவரிசைகளில் முன்னோக்குப் பிழைத் திருத்தத்தொடு இயங்குகிறது. ).  
புளூடூத் என்பது ஒரு பொட்டண நிலைமாற்ற அடிப்படையிலான நெறிமுறையாகும். இது ஒரு ஆண்டான்/அடிமைக் கட்டமைப்பைக் கொண்டுள்ளது. பொட்டண அடிப்படையிலான நெறிமுறைக் கட்டமைப்பில் ஓர் ஆண்டான் பொட்டணப் பிகோனெட்டில் ஏழு அடிமைகளுடன் தொடர்பு கொள்ளலாம். கொடுக்கப்பட்ட பைக்கோனெட்டுக்குள் உள்ள அனைத்து கருவிகளும் ஆண்டான் வழங்கிய கடிகாரத்தைப் பொட்டண பரிமாற்றத்திற்கான தளமாகப் பயன்படுத்துகின்றன. ஆண்டான் கடிகாரம் 312.5 நுண்ணொடியில்(μs) அடித்துக்கொண்டால், இரண்டு கடிகாரங்கள் அடித்துக்கொள்ளும் ஓரிட நேரம் 625 நுண்ணொடி(μs) ஆகும். ஈரிட காடி ஒன்றை உருவாக்க, நேரம் 1250 நுண்ணொடி(μs) ஆகும். ஒற்றைக் காடிப் பொட்டணங்களின் எளிய வழக்கில் , ஆண்டான் இரட்டைப்படை இடங்களுக்குள் தகவலைப் பரப்பி, ஒற்றைப்படை இடங்களுக்குள் தகவலைப் பெறுகிறது. இதற்கு நேர்மாறாக அடிமை இரட்டைப்படை இடங்களில் தகவலைப்பெற்று ஒற்றைப்படை இடங்களில் தகவலைப் பரப்புகிறது. பொட்டணங்கள் 1,3 அல்லது 5 இடங்கள் நீளத்துடன் இருக்கலாம். ஆனால் எல்லாவேளைகளிலும் ஆண்டானின் பரிமாற்றம் இரட்டை இடங்களிலும் , அடிமையின் பரிமாற்றம் ஒற்றைப்படை இடங்களிலும் தொடங்குகிறது.  
மேலே குறிப்பிடப்பட்டுள்ளவை , 4.0 குறிப்பீட்டில் அறிமுகப்படுத்தப்பட்ட புளூடூத் தாழ் ஆற்றல் முறையை விலக்கி வைக்கின்றன. , இது ஒரே கதிர்நிரலை, ஆனால் சற்றே வேறுபாட்டுடன் பயன்படுத்துகிறது.